“ดาวโจนส์ฟิวเจอร์” ดิ่งกว่า 250จุด วิตกศก.โลกหดตัว หลังดัชนี PMI การผลิตจีนหลุดระดับ50จุด
"ดาวโจนส์ฟิวเจอร์" ดิ่งกว่า 250 จุด วิตกศก.โลกหดตัว หลังดัชนี PMI การผลิตจีนหลุดระดับ 50 จุด โดย ณ เวลา 15.09 น. ดัชนีดาวโจนส์ล่วงหน้าดิ่งลง 251 จุด หรือ 1.08% แตะที่ระดับ 23,018 จุด
2 ม.ค. 2562

ผู้สื่อข่าวรายงานว่า ดัชนีดาวโจนส์ล่วงหน้าปรับตัวลดลงกว่า 200 จุดในวันนี้ ซึ่งเป็นการบ่งชี้ว่าตลาดวอลล์สตรีทในคืนนี้จะปรับตัวลดลง หลังจากมีรายงานว่า ดัชนีผู้จัดการฝ่ายจัดซื้อ (PMI) ภาคการผลิตของจีน ร่วงลงต่ำกว่าระดับ 50 จุดเป็นครั้งแรกนับตั้งแต่เดือนพ.ค.2560  ซึ่งข้อมูลดังกล่าวส่งผลให้นักลงทุนวิตกกังวลเกี่ยวกับแนวโน้มการเติบโตของเศรษฐกิจโลก
โดย ณ เวลา 15.09 น. ตามเวลาไทย ดัชนีดาวโจนส์ล่วงหน้าดิ่งลง 251 จุด หรือ 1.08% แตะที่ 23,018 จุด
ทั้งนี้ ดัชนี PMI ภาคการผลิตของจีน ซึ่งมาร์กิตจัดทำร่วมกับไฉซิน อยู่ที่ระดับ 49.7 ในเดือนธ.ค. ลดลงจากเดือนพ.ย. ซึ่งอยู่ที่ระดับ 50.2 โดยดัชนี PMI ภาคการผลิตของจีนอยู่ที่ระดับต่ำกว่า 50 เป็นครั้งแรกนับตั้งแต่เดือนพ.ค. 2560
อนึ่ง ดัชนี PMI ที่เคลื่อนไหวต่ำกว่าระดับ 50 บ่งชี้ว่าภาคการผลิตของจีนอยู่ในภาวะหดตัว ขณะที่ดัชนีที่เคลื่อนไหวเหนือระดับ 50 บ่งชี้ถึงภาวะขยายตัวในภาคการผลิต